Μπερντ Κράους

Ο Μπερντ Κράους {γερμανικά: Bernd Krauß} (γεννημένος στις 8 Μαΐου 1957 στο Ντόρτμουντ) είναι Γερμανο-Αυστριακός βετεράνος ποδοσφαιριστής και προπονητής ποδοσφαίρου.

Ποδοσφαιρική καριέρα
Ο Κράους ξεκίνησε την ποδοσφαιρική του καριέρα το 1971 στον σύλλογο SV Schüren (σ.σ. ομάδα των προαστίων του Ντόρτμουντ) και έπαιξε εκεί στα τμήματα νέων μέχρι το 1976. Τη σεζόν 1976/77 αγωνίστηκε ως μέσος για την Μπορούσια Ντόρτμουντ. Από το 1977 έως το 1983 υπήρξε παίκτης της Αυστριακής Ραπίντ Βιέννης και παράλληλα απέκτησε την αυστριακή υπηκοότητα. Ολοκλήρωσε την ποδοσφαιρική του καριέρα το 1990 αγωνιζόμενος με τη φανέλα της Μπορούσια Μενχενγκλάντμπαχ. Ο συνολικός απολογισμός της καριέρας του στην Μπουντεσλίγκα ήταν 168 αγώνες και οκτώ τέρματα.
Εθνικές Ομάδες
Αφού απέκτησε την αυστριακή υπηκοότητα, ο Κράους έπαιξε 22 διεθνείς αγώνες για την Εθνική Αυστρίας μεταξύ 1981 και 1983. Πραγματοποιώντας το ντεμπούτο του με τα αυστριακά χρώματα, σε ένα παιχνίδι εναντίον της Δυτικής Γερμανίας, στις 29 Απριλίου 1981 που έληξε με ήττα 2–0 των Αυστριακών http://eu-football.info/_player.php?id=11292 και στο οποίο ο Κράους σημείωσε ένα αυτογκόλ http://www.youtube.com/watch?v=KzBPCp_CZNE. Έλαβε δε μέρος στο Παγκόσμιο Κύπελλο του 1982 στην Ισπανία αγωνιζόμενος σε 5 αγώνες. 
Προπονητική καριέρα
Τη σεζόν 1988/89 ο Κράους ξεκίνησε την προπονητική του καριέρα στην SC Kapellen-Erft. Στη συνέχεια ανέλαβε τους ερασιτέχνες της Μπορούσια Μενχενγκλάντμπαχ (1989/90) και μετά τους ερασιτέχνες της  Κολωνίας (1990), προτού τοποθετηθεί, αρχικά βοηθός προπονητή (1991) και στη συνέχεια πρώτος προπονητής, της Μπορούσια Μενχενγκλάντμπαχ για το διάστημα από τις 6 Νοεμβρίου 1992 έως τις 7 Δεκεμβρίου 1996. Η μεγαλύτερη επιτυχία του με την ομάδα του Μενχενγκλάντμπαχ ήταν η κατάκτηση του  Κυπέλλου Γερμανίας το 1995.

Τα τέλη της δεκαετίας του '90 υπήρξαν τα πιο γόνιμα χρόνια στην προπονητική καριέρα του Κράους καθώς καθοδήγησε για μια διετία (1997–1999) την ισπανική Ρεάλ Σοσιεδάδ, με την οποία κέρδισε το εισιτήριο για το Τσαμπιονς Λιγκhttp://atotxa.org/es/entrenatzailea/real-sociedad/krauss. Το 2000, επέστρεψε στη Γερμανία για να αναλάβει την Μπορούσια Ντόρτμουντ, διαδεχόμενος τον Μίχαελ Σκίμπεhttp://www.uefa.com/UEFACup/Index_Frame.asp?Filename=/NewsData/UEFACup/news/indexp.asp?News=5965. Η προσωρινή του επιστροφή στην Μπουντεσλίγκα με την Μπορούσια Ντόρτμουντ δεν στέφθηκε με επιτυχία καθώς απολύθηκε μετά από μόλις οκτώ εβδομάδες χωρίς η ομάδα να πετύχει κάποια νίκη. 

Επέστρεψε στην Ισπανία το καλοκαίρι του 2001 και ανέλαβε προπονητής της Μαγιόρκα. Η ομάδα των Βαλεαρίδων Νήσων είχε προκριθεί για πρώτη φορά στην ιστορία της στο θεσμό του Τσάμπιονς Λιγκ και είχε να διαχειριστεί τις αυξημένες απαιτήσεις του κοινού της μιας και είχε τερματίσει στην 3η θέση του πρωταθλήματος της προηγούμενης χρονιάς. Αν και στο Τσάμπιονς Λιγκ στάθηκε αξιοπρεπώς καταλαμβάνοντας την 3η θέση στο όμιλό της, η πορεία της στο πρωτάθλημα υπήρξε καταστροφική με αποτέλεσμα ο Κράους να απολυθεί.Μπροστά σε νέα πρόκληση Εφημερίδα Αθλητική Φωνή, Δευτέρα 11 Φεβρουαρίου 2002, σελ 2

Τον Φλεβάρη του 2002 μετακόμισε στην Ελλάδα για να ενταχθεί στον Άρη Θεσσαλονίκης «Εκλεισε» ο Κράους!, διαδεχόμενος τον Ρισάρ Ταρντί. Στον Άρη κοουτσάρισε την ομάδα για 11 αγώνες με τον πενιχρό απολογισμό των 2 νικών, 3 ισοπαλιών και 6 ηττών http://www.novasports.gr/sport/podosfairo/event/super-league-1/article/1685769/eningk-o-69os-ston-kitrino-pagko/ και αναπόφευκτα απολύθηκε το καλοκαίρι του ίδιου έτους.

Το καλοκαίρι του 2004 ανέλαβε τον αυστριακό σύλλογο Αντμίρα Βάκερ. Αν και υπέγραψε μονοετές συμβόλαιο με οψιόν για άλλη μια σεζόν, ο Κράους παραιτήθηκε μετά από 134 ημέρες λόγω έλλειψης αθλητικής προοπτικής και μετά από τρεις σερί ήττες. 

Μετά από σύντομες θητείες στα Ηνωμένα Αραβικά Εμιράτα (Μπανίας) 2005 και το Ιράν (Pegah Gilan F.C) http://www.faz.net/aktuell/sport/fussball/fussball-krauss-trainer-im-iran-held-in-thailand-suspendiert-1209949.htmlhttp://www.dw.com/de/iran-bernd-krauss-gibt-traineramt-nach-vier-monaten-auf/a-1617981 2006, διετέλεσε προπονητής της ισπανικής Τενερίφε http://www.wochenblatt.es/kanarische-inseln/teneriffa/bernd-krauss-neuer-trainer-des-cd-tenerife/?v=3a52f3c22ed6 από τις 11 Απριλίου έως τις 5 Δεκεμβρίου 2006.
Από τις 5 Αυγούστου 2007 εργάστηκε ως προπονητής στον σύλλογο της Αυστριακής ASK Schwadorf αντικαθιστώντας τον Attila Sekerlioglu. Στις 6 Δεκεμβρίου του ίδιου έτους απολύθηκε, αφήνοντας την ομάδα μόνο έναν βαθμό επάνω από τη ζώνη του υποβιβασμού στη δεύτερη κατηγορία της Αυστρίας.

Τον Ιανουάριο του 2012, ο Κράους ανέλαβε τη θέση του προπονητή αλλά και γενικού διευθυντή στο ΕΣ Σαχέλ στην Τυνησία Bernd Krauss continues be out of fortune at choosing jobs. Στα τέλη Μαρτίου 2012 λυθηκε το συμβόλαιο του με την ομάδα.

Διακρίσεις
Ως ποδοσφαιριστής
 Μπούντεσλιγκα Αυστρίας: 1981–82, 1982–83
 Κύπελλο Αυστρίας: 1983

Ως προπονητής
  Κύπελλο Γερμανίας: 1994–95

Παραπομπές

Εξωτερικές πηγές
 Bernd Krauss at Rapid Archiv 

 Bernd Krauss at Fussballportal 
 Το προφίλ Κράους στο transfermarkt

Κατηγορία:Γερμανοί ποδοσφαιριστές
Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Μπορούσια Ντόρτμουντ
Κατηγορία:Προπονητές ποδοσφαίρου Μπορούσια Ντόρτμουντ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Γερμανοί προπονητές ποδοσφαίρου
Κατηγορία:Προπονητές ποδοσφαίρου Γκλάντμπαχ
Κατηγορία:Προπονητές ποδοσφαίρου Ρεάλ Σοσιεδάδ
Κατηγορία:Προπονητές ποδοσφαίρου ΡΚΝ Μαγιόρκα
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Μπούντεσλιγκα
Κατηγορία:Προπονητές ποδοσφαίρου ΦΚ Αντμίρα Βάκερ Μέντλινγκ
Κατηγορία:Προπονητές ποδοσφαίρου ΚΝ Τενερίφη
Κατηγορία:Προπονητές ποδοσφαίρου Ετουάλ Σπορτίβ ντυ Σαχέλ
Κατηγορία:Ξένοι προπονητές ποδοσφαίρου στην Ελλάδα
Κατηγορία:Δυτικογερμανοί ποδοσφαιριστές